Lebuhraya Pan Borneo

Lebuhraya Pan Borneo, juga dikenali sebagai Lebuhraya Trans Borneo, (Laluan Persekutuan LP 1 (1 (Sarawak)) di Sarawak, LP 1 (1 (Sabah)) di Sabah & Laluan Kebangsaan 1 di Brunei) AH150 adalah satu rangkaian laluan persekutuan yang menghubungkan Sarawak, Brunei dan Sabah. Projek Lebuhraya Pan Borneo adalah projek usaha sama antara kerajaan Brunei dan Malaysia. Projek tersebut bermula sebaik sahaja Sarawak dan Sabah menyertai Persekutuan Malaysia pada tahun 1963. Faktor utama pembinaan lebuh raya ini adalah berikutan tiadanya rangkaian jalan raya di Sarawak. Bahagian yang menghubungkan Sarawak, Sabah dan Brunei adalah bahagian Lawas - Temburong (Brunei), siap pada tahun 1997. Dengan siapnya bahagian tersebut, pemandu boleh memandu secara terus dengan kereta dari Kuching ke Kota Kinabalu. Namun demikian, Kerajaan Pusat terus membina bahagian-bahagian baru bagi menghubungkan kawasan luar bandar di Sarawak. Panjang keseluruhan sistem lebuh raya ini dianggarkan sepanjang lebih kurang 2,239 km . Setakat tahun 2002, lebih kurang 997.18 km atau 95.2% daripada panjang keseluruhan lebuh raya tersebut telah disiapkan. Setakat ini, bahagian terbaru yang siap dibina adalah bahagian Tenom - Sipitang pada tahun 2006. Pembinaan bahagian terakhir dari Kalabakan ke Sepulut bakal dimulakan pada tahun 2008, oleh itu keseluruhan rangkaian Lebuhraya Pan Borneo dijangka siap dalam tempoh Rancangan Malaysia Kesembilan. Di bawah Projek Pembinaan Lebuh Raya Pan Borneo juga, pem­binaan jalan empat lorong dirancang untuk dilaksanakan pada masa depan termasuk lorong memotong di setiap satu kilometer untuk menangani kawasan kerap kemalangan dan pemendekan jalan. Menurut Menteri Kerja Raya Datuk Fadillah Yusof, sejumlah RM500 juta diluluskan oleh kerajaan untuk tujuan bagi menangani ka­wasan berisiko selain menaik taraf serta menyelenggara jalan rosak. Sepanjang Lebuhraya Pan Borneo ini kelak, jaringan jalan ini tidak akan dikenakan sebarang Tol kerana ianya merupakan jalan utama menghubungkan ke bahagian-bahagian lain di Sarawak. Projek pembukaan dan perasmian nya akan bermula pada 31 Mac 2015 ini akan memulakan fasa 1 pembinaan bermula di Nyabu Simpang Bakun 51 km dari Bandar Bintulu dan Miri seterusnya akan ke fasa 2, 3 dan akan dijangka siap sepenuhnya menjelang 2022. Lebuhraya Pan Borneo turut dihubungkan ke rangkaian jalan raya di Kalimantan, Indonesia, di mana ia dikenali sebagai Lebuhraya Trans-Kalimantan (Jalan Lintas Kalimantan dalam Bahasa Indonesia). Jajaran di Indonesia menghubungkan pekan Tebedu dengan bandar raya Pontianak. Ketua Penerangan Wanita Parti Gagasan Rakyat Sabah (Gagasan Rakyat), Senator Annabell Perian, menyatakan bahawa projek tersebut ada membawa dimensi baharu pada landskap pembangunan infrastruktur apabila ia sepenuhnya siap , dan beliau juga menyatakan yang pelaksanaan projek LPB bagi jajaran Sabah sejauh lebih 706 kilometer dari Sindumin hingga ke Tawau, sedang rancak dalam pelaksanaan secara berfasa . Tujuan pembinaan Lebuhraya Pan Borneo (LPB) ialah demi meningkatkan perkembangan infrastruktur di Sabah dan Sarawak, dengan panjang keseluruhan ialah 2,239 KM (dari Telok Melano lalu Lundu hingga Tawau dan ke Serudong) . Perihal Panjang keseluruhan lebuh raya Pan Borneo ialah 2,083 kilometer (1,294 mi) untuk bahagian Malaysia, 168 kilometer (104 mi) untuk bahagian Brunei. Piawaian Lebuhraya Pan Borneo Umumnya, Lebuhraya Pan Borneo menggunakan piawaian yang sama seperti laluan persekutuan yang lain di Malaysia, tetapi sistem kod jalan raya pula adalah berbeza. Sintaks bagi kod laluan Lebuhraya Pan Borneo adalah xx-yy, di mana xx ialah nombor laluan manakala yy adalah kod bahagian, contohnya laluan di Sibu, Sarawak. Bandar utama sepanjang Lebuhraya Pan Borneo Brunei& Malaysia Telok Melano (Sempadan Malaysia-Indonesia) Lundu Sematan Kuching Kuching-Serian: lihat juga LP 1 Lebuhraya Kuching-Serian Serian and LP 21 Lebuhraya Tebedu Sri Aman Sibu Bintulu Bintulu-Saging: lihat juga LP 110 Lebuhraya Bintulu-Saging Saging Niah Miri-Baram: lihat juga LP 22 Lebuhraya Miri-Baram (Sempadan Sarawak (Malaysia)-Brunei) Kuala Belait Tutong Bandar Seri Begawan (Sempadan Brunei-Sarawak (Malaysia)) Limbang (Sempadan Sarawak (Malaysia)-Brunei) Bangar (Sempadan Brunei-Sarawak (Malaysia)) Lawas (Sempadan Sarawak-Sabah) Keningau (Lebuhraya Kimanis-Keningau) Papar Kota Kinabalu Tamparuli-Ranau: lihat juga A4 Lebuhraya Tamparuli-Ranau Kota Belud Kota Marudu Kudat Ranau Sandakan Lahad Datu Kunak Semporna Tawau Umas Umas Kalabakan Serudong (Sempadan Malaysia-Indonesia) Lebuhraya Pan Borneo (Sabah) UEM, MMC dan Warisan Tarang Construction Sdn Bhd menjadi rakan penyampaian projek dan kontraktor utama untuk projek ini -menubuhkan UEM-MMC JV Sdn Bhd-, menghubungkan Sindumin dan Tawau. Ia juga menghubungkan bandar-bandar besar lain seperti Keningau, Kota Kinabalu dan Sandakan, sama seperti pekan-pekan dan bandar-bandar berdekatan termasuk Beaufort, Penampang dan Ranau. Pada tahun 2019, MMC menyatakan bahawa gabungan itu bersetuju dengan kerajaan Warisan-PH untuk menamatkan tugas sebagai PDP dan menyerahkannya kepada Kementerian Kerja Raya. Susulan itu, UEM-MMC JV Sdn Bhd mungkin akan ditamatkan operasinya dan memberi laluan kepada kontraktor lain untuk meneruskannya. Ini menyebabkan projek Lebuhraya Pan Borneo Sabah tergendala dalam jangka masa panjang sehingga hujung September 2020. Pada Oktober 2020, kerajaan baharu Sabah telah ditubuhkan di bawah Parti GRS kerana berjaya mengalahkan Parti Warisan-PH dalam pilihan raya negeri. Pemimpin Parti GRS mengumumkan bahawa Lebuhraya Pan Borneo Sabah akan dimulakan semula dan tidak akan sesekali menamatkan prosesnya serta tidak akan menukar kontraktor sehingga projek Pan Borneo berjaya diselesaikan. Pada September 2023, Raja Malaysia, Yang di-Pertuan Agong, Sultan Abdullah Ri'ayatuddin Al-Mustafa Billah Shah melawat Kepulauan Borneo (lawatan khas ini juga dikenali sebagai Kembara Borneo) dan Raja Malaysia telah memeriksa semua baki-baki projek Lebuhraya Pan-Borneo di Sabah. Raja memberi nasihat kepada JKR Sabah untuk mempercepatkan pembinaan projek Pan Borneo supaya rakyat Sabah dapat merasai perjalanan yang luas dan serba-lancar. Selain dari nasihat berkenaan Pan Borneo Sabah, beliau juga menegur pihak SESB dan Jabatan Air Sabah berkenaan penaiktarafan dalam jabatan berkenaan. Perjalanan Kembara Diraja ini bermula dari Tawau, Sabah ke Telok Melano, Lundu, Sarawak. Perjalanan Kembara Borneo adalah bertujuan untuk merasai pemanduan di Lebuhraya Pan-Borneo Sabah-Sarawak dan juga bertujuan untuk mengenali rakyat-rakyat di kepulauan Borneo dengan lebih dekat (menyantuni rakyat borneo). Perkembangan kemajuan dan Isu kemajuan perlahan Lebuhraya Pan Borneo bahagian Sabah, dianggap sebagai projek sakit, yang berpunca dari beberapa syarikat yang mengalami masalah kewangan, peralihan utiliti dan masalah teknikal . Untuk masa kini 15 dari keseluruhan 35 pakej Fasa 1 LBP Sabah, sebagai fasa 1a, sudahpun mencapai kemajuan 88%, namun beberapa masalah seperti proses pengambilan balik tanah dan implikasi daripada pertukaran kaedah pelaksanaan projek, menjadi satu diantara punca kemajuan pembinaan Lebuharaya Pan Borneo (bahagian Sabah) lebih perlahan berbanding LBP bahagian Sarawak , dengan masalah lainnya berpunca dari tindakan Kerajaan Sabah pada tahun 2019 (di masa itu Parti Warisan memerintah Sabah 2018-2020), yang mengesyorkan kepada kerajaan persekutuan untuk menamatkan konsep project delivery partners (PDP) ataupun Rakan kongsi penghantaran projek , yang menyebabkan model kewangan sebagai pembiayaan pada kemajuan LBP Sabah ditamatkan, dan melambatkan kemajuan LBP tersebut . lalu menteri kerja raya Sabah Datuk Seri Alexander Nanta Linggi berkata, Berbeza dengan projek LPB di Sarawak yang bermula pada 2015, projek di Sabah bermula pada 2016. Selain itu, hanya sebahagian daripada 35 Pakej Kerja meneruskan pembinaan, manakala baki pakej kerja, terutamanya Fasa 1B, terpaksa diteliti semula berikutan perubahan kaedah pelaksanaan dan dijangka bermula tahun ini sahaja. , pada tindakan penamatan sistem PDP, ia menjadi sebuah kesilapan yang fatal, kerana pembiayaan secara persetujuan melalui PDP, yang dijangka datang daripada pembiayaan pembangunan dan penerbitan sukuk, diganti dengan peruntukan pembangunan sebagai satu-satunya sumber pembiayaan, yang menjadi faktor lainnya yang membuat perlahan pada kemajuan LBP Sabah , selain itu faktor Pandemik COVID-19, juga menjadi faktor yang melambatkan kemajuan LBP Sabah, namun sebagai bentuk usaha penambahbaikan Nanta berkata, Perunding Pengurusan Projek (PMC) telah dilantik untuk membantu Jabatan Kerja Raya (JKR) Sabah dalam mempercepatkan projek melalui pelbagai pelan mitigasi, termasuk menjadualkan semula jadual pembinaan dan menyediakan Extension of Time (EOT) kepada kontraktor. dan baki pakej fasa 1, iaitu 1b sebanyak 19-20 pakej sudah menerima permohonan sebanyak 300 syarikat, untuk menyertai tender dan timbalan menteri kerja raya Sabah Datuk Seri Ahmad Maslan berkata, proses tender prakelayakan itu ditutup baru-baru ini dan pihaknya dijangka mengambil masa sebulan untuk menyenarai pendek syarikat sebelum dibawa ke lembaga tender. . sementara itu senator Sabah Bobbey Suan, mencadangkan untuk mengutamakan pembinaan Lebuh raya Pan Borneo Sabah fasa 3, tanpa menunggu fasa 1 dan 2 selesai . Sementara itu timbalan 3 ketua menteri Sabah Datuk Shahelmey Yahya, berkata, reka bentuk dan dokumen tender telahpun tersedia dan proses makmal pengurusan nilai juga telah selesai pada penghujung Oktober 2023. , dengan 4 dari 20 pakej 1b, iaitu WP12, 13, 14 dan 16 telahpun mendapatkan kontraktor, dengan kerja fizikal akan bermula pada 1 April 2024, dan baki 16 pakej 1b, masih dalam proses perolehan yang dijangka akan selesai pada April 2024, dengan kerja fizikal akan bermula bulan Mei 2024 . pada Jun 2024, pihak ADUN Sindumin Datuk Dr Yusof Yacob, telahpun mendesak Jabatan Kerja Raya Sabah untuk campur tangan kepada isu kontraktor yang telah memohon tambah masa sebanyak 4 kali, yang pertama 70 hari, kedua 220 hari, ketiga 730 dan kali keempat 267 hari dari tarikh permulaan iaitu 3 Disember 2019, dari itu progress pada bahagian Lebuh Raya Pan Borneo Sabah bahagian WP01 (Sindumin - Kampung Melalia) yang sepatutnya selesai pada Disember 2021 menjadi terhambat, dengan progress jadi hanya setakat 74 % selepas 30 bulan kemudian (Jun 2024), lalu beliau berkata, Kami melihat kelewatan yang ketara dan menggesa Jabatan Kerja Raya dan perunding untuk campur tangan dan menyelesaikan isu ini. Memandangkan kontraktor ini sudah empat kali meminta lanjutan, keupayaan mereka untuk menyiapkan projek ini diragui.lalu diikuti dengan sebagai berikut, Bagi pihak penduduk Sipitang, saya bertegas agar fasa pembinaan Lebuhraya Pan Borneo (WP01) tidak dilengahkan lagi. Jika perlu, kontraktor yang dilantik hendaklah diganti atau kontraktor lain (menyelamat) perlu mengambil alih untuk memastikan siap tepat pada masanya. . Pada Jun 2024, fasa 1B Lebuhraya Pan Borneo Sabah (terdiri dari 19 pakej), sebanyak 15 pakej telah melalui fasa penilaian akhir dalam proses tender terbuka , dan juga Menteri Kerjaraya Dato Sri Alexander Nanta Tinggi menjelaskan mengapa progress Lebuhraya Pan Borneo di bahagian Sarawak lebih pantas berbanding Lebuhraya Pan Borneo di bahagian Sabah, dikeranakan sistem pengurusan yang lebih efisien, serta adanya Pindaan Kod Tanah Sarawak, yang memudahkan pengambilahlian tanah dan memberikan pampasan berdasarkan penilaian jabatan tanah dan kaji selidik Sarawak . Selain itu adanya perebutan kontrak serta pakej kerja yang lebih banyak dengan keseluruhan fasa 1 LBP Sabah sebanyak 35 pakej manakala keseluruhan fasa 1 LBP Sarawak hanya sebanyak 11 pakej sahaja . pada 15 dari 19 pakej pada fasa 1B Lebuhraya Pan Borneo Sabah, beliau juga berkata, Surat Setuju Terima (LOA) dijangka dikeluarkan kepada kontraktor yang dipilih pada suku ketiga (S3) tahun ini. dan pada baki 4 pakej beliau ada mengatakan, Kontraktor telah dilantik untuk empat daripada pakej kerja bagi projek sepanjang 366.8 kilometer itu untuk melaksanakan kerja-kerja pembinaan. , dengan anggaran berjumlah RM 13.99 Bilion dibiayai secara hibrid menggunakan peruntukan Perbelanjaan Pembangunan serta terbitan sukuk ataupun bon oleh pihak DanaInfra Nasional Bhd . Setakat penghujung Julai 2024, kemajuan progress Lebuhraya Pan Borneo Sabah (LPB Sabah) fasa 1a, sudah mencapai 77.41 % hingga 77.91 % , dengan sebanyak 15 pakej kerja, dengan 4 dari 15 iaitu WP05: Donggongon ke Papar pada Ogos 2022, WP27: Kampung Lot M ke Mile 32 pada November 2022, WP15: Tawau ke Semporna pada Ogos 2023, dan WP21: Lahad Datu Bypass pada Oktober 2023, sudahpun selesai dibina (dengan pemantauan oleh beliau sebagai menteri kerja raya) dan baki 11 dari 15 dijangka akan siap sepenuhnya pada Mac 2026 , dari itu menteri kerja raya Datuk Seri Alexander Nanta Linggi menegaskan pada 1a iaitu beberapa masalah dikenal pasti terutamanya melibatkan koordinasi antara syarikat ataupun kontraktor dan agensi kerajaan serta pihak konsultan yang mempunyai kelemahan masing-masing, yang menjadi faktor-faktor yang membuat ke peringkat di mana ia hampir menjadi "projek sakit" . Serta dalam pemantauan pihak menteri kerja raya dalam pakej lainnya, setakat 30 Jun 2024 baru-baru ini WP01: Sindumin-Kampung Melalia sudah mencapai 64.99 peratus, WP02: Kampung Melalia-Beaufort sudah mencapai 50.58 peratus, dan WP06: Putatan-Inanam sudah mencapai 87.95 peratus . Sementara itu pada kemajuan progress Lebuhraya Pan Borneo Sabah (LPB Sabah) fasa 1b, belum lagi dimulakan (tahap pembinaan secara fizikal), dengan penjelasan beliau (Datuk Seri Alexander Nanta Linggi) iaitu fasa 1b ada dalam proses tender secara terbuka di antara syarikat yang lulus pra kelayakan serta dalam peringkat tenaga perolehan sebelum dihantar kepada Kementerian Kewangan untuk membuat keputusan. Sehubungan itu, beliau juga berharap surat setuju terima kepada syarikat yang menang dalam bidaan tender berkenaan akan boleh selesai pada suku ketiga tahun 2024 iaitu selewatnya pada penghujung Ogos atau September . Lalu pihak perdana menteri, Datuk Seri Anwar Ibrahim menggesa percepat pembinaan LPB Sabah , juga menekankan bahawa beliau tidak mahu projek tersebut tertangguh lebih lama lagi, untuk memastikan Rakyat Sabah dapat menikmati kemudahan lebuhraya tersebut . Gesaan Perdana Menteri Malaysia ada dasar sebab penangguhan yang agak lama (lambat selesai pembinaan), yang perlu disegerakan , juga memandangkan LPB Sarawak yang hampir siap (sudah mencapai 99 peratus), yang membuat persetujuan dengan kerajaan Sabah untuk mempercepat proses pembinaan LPB Sabah . Dengan pernyataan beliau dengan sebagai berikut, "(Lebuhraya) Pan Borneo Sarawak hampir siap. Sabah terkontang-kanting lagi. Jadi, sudah dipersetujui dengan kerajaan negeri Sabah, kita buat secepat mungkin. Saya beritahu (Menteri Kerja Raya) Datuk Seri Alexander Nanta Linggi dan Timbalan Perdana Menteri Datuk Seri Fadillah Yusof, saya serahkan (kepada mereka), saya tidak campur. Saya nak cepat (disiapkan) supaya rakyat Sabah melihat ada projek puluhan bilion ringgit ini, lebuh raya terpanjang di Malaysia – Pan Borneo." Dan beliau juga menekankan bahawa Lebuhraya di Semenanjung memiliki tol, yang dibayar oleh pengguna, sementara itu Lebuhraya di Sabah dan Sarawak, ialah bebas tol yang dibiayai oleh kerajaan untuk kegunaan orang awam . Lalu pihak Kementerian Kerja Raya (KKR) telahpun menjalankan tugasnya dengan memantau secara langsung serta turun padang, dalam usaha membantu kerajaan Sabah . Pada projek fasa 1b, naik taraf jalan dibahagian pakej kerja 33 (Kampung Lumour Baru-Kampung Toupus), akan dilakukan oleh Shoraka Construction Sdn Bhd (SCSB) selepas memenangi subkontrak pembinaan lebuh raya dengan nilai RM 1.07 Bilion, yang sudah dimulakan sejak 30 September 2024 Pihak JKR Sabah juga melakukan lawatan kerja ke Sarawak, yang dijemput oleh JKR Sarawak, untuk mempelajari pengalaman Sarawak (dan nasihat dari pihak JKR Sarawak) dalam pembinaan Lebuhraya Pan Borneo, memandangkan keseluruhan fasa 1 LPB Sarawak sudahpun mencapai 99%, sementara itu keseluruhan fasa 1a LPB Sabah baru mencapai 79.48% (dengan pengkaji semula dari kemajuan asal iaitu 88% dan setakat suku ke-3 tahun 2024) dan pihak Kementerian Kerja Raya Sabah juga berkomitmen untuk teruskan projek tersebut dengan kos sebesar RM 13.989 Bilion . Pada perkembangan fasa 1 Lebuhraya Pan Borneo Sabah, 2 entiti iaitu Gamuda Bhd, WCT Holdings Bhd dan Malaysian Resources Corp Bhd (MRCB), masih bersaing untuk mendapatkan kontrak pada 6 pakej fasa 1 itu . Pemberian kontrak pembinaan untuk fasa 1b LPB Sabah, terletak pada kementerian kewangan sebagai pembuat keputusan . Setakat November 2024, kemajuan fizikal pada fasa 1A LPB Sabah ialah, 78 peratus, yang dijangka akan siap pada suku pertama 2026 . Pada April 2025 kemajuan pembinaan pada fasa 1a LPB Sabah, sudahpun mencapai 81.7 % (untuk baki 12 dari 16 pakej kerja yang masih dalam progress, pada 4 dari 16 pakej kerja sudahpun selesai dibina), dengan jangkaan yang secara rasmi dan tetap iaitu suku pertama tahun 2026, sebagai target selesai bina. Melihat perkembangan LPB Sabah yang masih lagi lambat berbanding LPB Sarawak, rakyat di wilayah tersebut berharap untuk progress yang cepat dalam pembinaan projek tersebut . Untuk mendapatkan tanah yang akan dilalui LPB Sabah, ia memiliki biaya sebanyak RM 2.53 Bilion , dengan pembahagian menjadi 2 iaitu RM 1.32 Bilion untuk fasa 1a dan RM 1.21 Bilion untuk fasa 1b , lalu dari pihak Timbalan Ketua Menteri Sabah, Datuk Ir Shahelmey Yahya, iaitu: pembayaran pampasan tanah kepada pemilik tanah diselesaikan melalui tatacara yang ditetapkan Jabatan Tanah dan Ukur (JTU) Sabah termasuk pewartaan, penilaian, pemberian tawaran, penerimaan tawaran daripada pemilik tanah dan proses pembayaran . Pada Kontrak pembinaan Fasa 1b LPB Sabah ia dimenangi oleh TCS Construction Sdn Bhd (TCSC) yang merupakan anak syarikat oleh TCS Group Holdings Bhd . fasa 1B LPB Sabah, dijangka akan siap pada suku ketiga 2028 . Secara keseluruhan Fasa 1 LPB Sabah dijangka akan siap pada tahun 2029 . Pada laluan LPB seksyen KK-Kudat, ia dijangka akan siap sepenuhnya pada Suku ketiga 2028 , yang melibatkan sebanyak 8 pakej dari pakej 7 hingga 14 . Lalu dari pihak Perdana Menteri Datuk Seri Anwar Ibrahim, ada menegaskan yang syarikat kontraktor tidak berprestasi yang menjadi punca lambatnya progress fasa LPB Sabah akan ditamatkan , sebagai bentuk langkah penegasan dan telus dalam mempercepat (dan tender ) pada projek LPB Sabah itu , melalui peruntukan kepada Sabah sebanyak RM 6.7 Bilion, dengan projek LPB Sabah menjadi satu diantara keutamaan . Setakat Oktober 2025, fasa 1A memiliki progress kemajuan fizikal iaitu 84.2 % , dengan jangkaan siap pada Mac 2027 . Di bahagian Lingkar Luar Kota Kinabalu (KKOR), yang menghubungkan terus antara Putatan dan Berungis, Tuaran, telahpun mencapai 80 peratus secara progress fizikal, ia dijangka akan selesai pada Mac 2026 , yang memiliki panjang sejauh 41.7 KM. Setakat Mei 2026, pihak Berkaitan dengan projek LPB Sabah (kedua-dua 1a dan 1b) telahpun menetapkan bahawa 2026 akan selesai binaan secara fizikal pada pakej kerja 1,3,4,7,8,10,11,29&30 , lalu 2027 pakej kerja 2,12,19&28, lalu pada 2028 pakej kerja ialah sebanyak 12, lalu pada 2029 pakej kerja ialah sebanyak 3, dan 2030 pakej kerja 26,34&35, lalu dari 2028 hingga 30 ia selesai dibina secara berperingkat . Lebuhraya Pan Borneo (Sarawak) Pada tahun 2015, kerajaan telah melancarkan projek pembinaan lebuh raya Pan Borneo bermula di Telok Melano dan berakhir di Jalan Pujut 7 Link, Miri. 10 kontrkator terlibat bermula dengan pelantikan Samling Resources Sdn Bhd sebagai kontraktor pertama untuk projek jajaran Telok Melano ke Sematan dan Sematan ke Sungai Moyan pada Disember 2015 dan berakhir dengan Konsortium KPE Sdn Bhd bagi jajaran Sg. Tangap ke Jalan Pujut 7 Link pada Ogos 2016. Tujuan utama penaiktarafan jalan berkenaan adalah menukar satu lorong dua hala kepada empat lorong dua hala. Ini kerana, selama ini perjalanan jarak jauh hanya melalui lorong dua hala dan sangat tidak sesuai untuk tujuan tersebut. Rakyat Sarawak telah menantikan pembinaan lebuh raya tersebut selama lebih 40 tahun. Kontraktor-kontraktor terlibat adalah dari kalangan syarikat-syarikat pembinaan bumiputera yang terkenal, iaitu Samling Resources Sdn Bhd, Zecon Berhad, Kimlun Sdn Bhd, Naim Holdings Berhad, Gamuda Berhad, Endaya Construction Sdn Bhd, TRC Synergy Berhad, Pembinaan Kuantiti Sdn Bhd, Cahya Mata Sarawak Berhad, Bina Puri, Hock Seng Lee Berhad (HSL), Dhaya Maju Infrastructure (Asia) Sdn Bhd, Musyati Sdn Bhd, Mudajaya Group Berhad, KKB Engineering Berhad, WCT Holdings Berhad, Pekerjaan Piasau Konkerit Sdn Bhd dan Konsortium KPE Sdn Bhd. Samling Resources Sdn Bhd merpuakan syarikat pembinaan milik Samling Group of Companies manakala PPK merupakan anak syarikat Shin Yang Group of Companies, mahir dalam pembinaan dan pembuatan simen. Konsortium KPE Sdn Bhd merupakan syarikat usaha sama 70:30 antara KACC Construction Sdn Bhd dan Perbena Emas Sdn Bhd (PESB). Terdapat 11 pakej projek (WPC) yang telah dianugerahkan kepada 10 kontraktor tersebut. Pada Januari 2019, WPC01 yang menghubungkan Telok Melano dan Sematan siap sepenuhnya dan dibuka kepada orang ramai sedikit sebanyak melegakan serta memudahkan penduduk Telok Melano yang selama ini hanya dihubungkan melalui bot. Kontraktor yang bertanggungjawab, Samling Resources Sdn Bhd bersama dengan wakil Kementerian Kerja Raya dan Kerajaan Negeri membuka Jalan Telok Melano-Sematan dengan rasminy bersama wakil-wakil LBU. Hal ini sedikit sebanyak memudahkan mereka memulakan perjalanan baru bermula di KM0.00, Telok Melano dan sampai di Bulatan Sematan yang masih dalam pembinaan di dalam WPC02 yang menghubungkan Sematan dan Sg. Moyan. Ia dirasmikan oleh Menteri Kerja Raya, Baru Bian dan Ketua Menteri, Datuk Amar Abang Johari Tun Openg. Pada 14 Oktober 2019, penamat projek, laluan Simpang Nyabau ke Bakun, sepanjang 43 km, telah siap dan dirasmikan oleh wakil-wakil dari Jabatan Kerja Raya Sarawak, kerajaan negeri, LBU dan kontraktor utama, PPK. Pada Disember 2019, Jambatan Durin, yang mempunyai laluan baharu, terletak di dalam pakej ketujuh, siap sepenuhnya dan mula diturap pada tahun 2020. Kontraktor-kontraktor yang terlibat akan dibahagikan dalam pakej-pakej berbeza: Samling Resources Sdn Bhd - WPC01 Telok Melano ke Sematan (TMS) (32.77 km (20.36 bt)) & WPC02 Sematan ke Sg. Moyan (SSM) (95.43 km (59.30 bt)) Zecon Kimlun Consortium Sdn Bhd - WPC03 Bulatan Serian ke Simpang Pantu (SPJ) (75.01 km (46.61 bt)) Naim Gamuda JV Sdn Bhd - WPC04 Persimpangan Pantu ke Batang Skrang (PJS) (89.43 km (55.57 bt)) Endaya TRC PK JV Sdn Bhd - WPC05 Batang Skrang ke Sg. Awik (SSA) (67.94 km (42.22 bt)) PPESW BPSB JV Sdn Bhd - WPC06 Sg. Awik ke Simpang Bintangor (SAB) (64.48 km (40.07 bt)) HSL DMIA JV Sdn Bhd - WPC07 Simapng Bintangor ke Sg.Kua (BSK) (75.97 km (47.21 bt)) Musyati Mudajaya JV Sdn Bhd - WPC08 Sg. Kua ke Sg. Arip (SKB) (63.67 km (39.56 bt)) KKBWCT Joint Venture Sdn Bhd - WPC09 Sg. Arip ke Simpang Lapangan Terbang Bintulu (ABJ) (64.53 km (40.10 bt)) Pekerjaan Piasau Konkerit Sdn Bhd - WPC10 Simpang Lapangan Terbang Bintulu ke Sg. Tangap (Nyabau Interchange) (BJT) (77.19 km (47.96 bt)) Konsortium KPE Sdn Bhd - WPC11 Sg. Tangap ke Jalan Pujut 7 Link (TPL) (79.98 km (49.70 bt)) Perkembangan kemajuan setakat 25 April 2024 keseluruhan 11 Pakej, pada Fasa 1 Lebuhraya Pan Borneo Sarawak, sudahpun mencapai 99.42 Peratus, dan Timbalan Premier Datuk Amar Douglas Uggah Embas, juga memberi maklumat iaitu 22 dari 25 bahagian projek Lebuhraya Pan Borneo dari Telok Melano hingga Miri, telahpun dibuka sepenuhnya kepada orang awam, dan 2 bahagian iaitu Sarikei dan Beluru, telahpun ditahap akhir dalam pembinaan, dijangka akan selesai pada Q3 2024 . Dari peratus tersebut (99%), fasa 1 LPB Sarawak dijangka siap sepenuhnya pada September 2024, kecuali beberapa seksyen di Miri, yang memerlukan rekabentuk semula dan hanya dapat disiapkan pada Suku ke-3 tahun 2026 . LPB Sarawak akan beroperasi sepenuhnya pada penghujung tahun 2024, dengan setakat November 2024 iaitu 99.5 peratus pada perkembangan fizikalnya . Setakat Oktober 2025, Pakej 11, sebagai sebahagian daripada fasa 1 Lebuhraya Pan Borneo Sarawak, iaitu seksyen Sungai Tangap - Pujut, sudah pun mencapai 99.98 %, dijangka akan selesai pada 17 November 2025, secara fizikal , lalu ada peruntukan sebanyak RM 231 Juta bagi menaiktaraf sekysen Durin-Salim di Sibu, Kemena di Bintulu, Tudan di Miri dan Batu Kawa-Padawan di Kuching, sebagai projek redline . Persimpangan sepanjang Lebuhraya Pan Borneo Laluan Persekutuan Malaysia 1 (Sarawak) Lebuhraya Brunei Pan-Borneo Laluan Persekutuan Malaysia 1 (Sabah) Lebuhraya Kimanis-Keningau Laluan Persekutuan Malaysia 22 Laluan Persekutuan Malaysia 13 (Sabah) Lihat juga Jalan penghubung Sabah-Sarawak Sistem Jalan Persekutuan Malaysia Sistem Jalan Brunei Sistem Jalan Persekutuan Indonesia Rujukan Pautan Luar sabahmedia.com/2024/03/22/sabah-komited-siapkan-lebuhraya-pan-borneo-termasuk-baki-pakej-yang-belum-bermula/ www.thestar.com.my/news/nation/2024/03/21/pan-borneo-highway-delay-due-to-land-acquisition-issues-in-sabah-says-nanta www.msn.com/en-my/news/national/sabah-dcm-blames-pan-borneo-highway-delay-on-previous-warisan-government/ar-BB1kl2Ds www.theborneopost.com/2024/03/21/nanta-land-acquisition-issues-among-factors-for-pan-borneo-highway-delay-in-sabah/ www.msn.com/en-my/news/national/highway-delayed-by-changes-in-project-execution-says-sabah-minister/ar-BB1klRYA www.theborneopost.com/2024/05/15/pan-borneo-highway-completion-at-99-42-pct-as-of-april-25-says-uggah/ www.sabahpost.net/2024/07/30/fasa-1a-pan-borneo-sabah-siap-lebih-77-peratus/ www.msn.com/en-my/news/national/linggi-orders-stakeholders-to-step-up-coordination-in-pan-borneo-implementation/ar-BB1qObBK www.cidb.gov.my/lebuhraya-pan-borneo-merentas-sempadan-untuk-kemajuan-ekonomi/ www.thestar.com.my/news/nation/2023/02/26/sabah-sarawak-link-pan-borneo-highway-crucial-for-growth-says-federation www.bharian.com.my/berita/nasional/2024/10/1307433/projek-lebuhraya-pan-borneo-jangan-ada-lagi-tambahan-masa-ahmad www.theborneopost.com/2025/06/24/sabahs-pan-borneo-highway-package-20-lagging-at-just-1-6-completion/